MICHEAL Kikomeko abadde ssentebe wa LC 1 ne 2 mu muluka gw’ekyetume mu disituliki Mukono afudde n'aleka etteeka ekkambwe eri abaana be abalenzi okusitula sanduuko ye mayiro nnamba okutuuka kubijja wagenda okuziikibwa ekyalese batabanibe nga batolotooma ssaako n’okwejjusa ekyabaguzisizza sanduuko ezitowa.
Kibirango muganda w'omugenzi bwe yabadde asoma ekiraamo kino bweyatuuse ku ky’abatabani b’omugenzi okusitula sanduuko y’akitaabwe yakidinganye emirundi egiwera era n'abasaba okuteeka ekyabasabibwa kitaabwe nga mulamu munkola.
Ekintu ekyawuninkirizza abakungubazi ssaako n'obwama okuyitingana era bangi ne nebamutwala ng'omusajja abadde tazannyirwako nga ne kyabadde ayogera ku kyalo nga tekiddibwamu.
Wadde abaana basasudde kkampuni ya A Plus okukola ku by’okuziika kwa kitaabwe era ne bagula ne sanduuko amatiribona nga yonna eriko ebyuma ebitemagana okugyetoloola, abakozi ba kkampuni olwatuuse ekiraamo ne kisomwa ku ssaawa nga musanvu ne bazinga emikono n’okutuunuulira abaana bwe beetikka ssanduuke erimu omulambo gwa kitaabwe.
Ng’oggyeeko okusitula kitaabwe mu kiraamo yagaany bamulekwa,bannamwadu,ab'oluganda n’abakungubazi okumukaabira era n'abasaba okuubeera abasanyufu ku mbaga ye esembayo.
Yalamidde abaana be okutwala obuvunanyizibwa okugabula abantu abakungubazi bonna emmere era tebageza ne baleka omuntu yenna okugenda enjara kubanga ye abadde muntu wabantu era nga yagala nnyo abantu era abatuuze balidde emmere ne balemere nawo ne bagenda nga bakungiriza omugenzi kyabakoze nga bwebagenda okusubwa omukwano gwe.
Omugenzi Kikomeko olwamaze okulaama byonna byayagala n'asaba buli muntu yenna gweyasobya,gweyanyiza okumusonyiwa ssaako naye okusonyiwa abo bonna abaamunyiiza era n'abasaba okumusabira awummule mirembe
lug_Latn lug_Latn lug_Latn lug_Latn lug_Latn lug_Latn lug_Latn